
tuit autem , nisi gravissimis argumentis , adduci or* 
bis universus, ut hominem coleret cruci affixum, 
ipsiusque dofttinam cupiditatibus adeo ingratam 
ample&eretur » > . • 

ARGUMENTUM IV. 

. ' . * ’ ' • . . , 

Ex Christiana Religionis propa- 
gatione 

‘ *” k t 

Religio praejudiciis & cupiditatibus contraria, 
subsidiis humanis destituta , modis omnibus im- 
pugnata, & tamen per orbem universum celeri- 
ter diffusa, non nisi Deum syae propagationis au- 
florem habere potuit; atqui ita se habet Religio 

Christiana , , 

i. Quidem prasjudrcus erat opposita: suadent 
dum enim erat Judafis, ut ritus & caeremonias 
legis mosaicas , quibus erant addiflissimi , desere- 
rent; ut quem hominem , veluti nefarium impo- 
storem, probrosa morte damnaverant, eumdem , 
tanquam Deum verum, genuinum Messiam , & 
generis humani liberatorem agnoscerent:- atqui ni- 
hil erat a Judaeorum praejudiciis magis alienum, 
Suadendum erat paganis , ut tanquam inania si- 
mulacra rejicerent, quos haflenus coluerant Deos ; 
ut eorum templa everterent; ut sacrificia & su- 
perstitiones, quibus tot a seculis assueti erant, 
detestarentur ; ut Jesum Christum cruci a Judaeis 
affixum , tanquam verum Deum , adorarent : -at- 
qui haec omnia receptissimis apud paganos , & lon- 
go saeculorum traflu firmatis opinionibus summo- 
pere adversabantur; ergo i. Religio Christiana prae- 
judiciis, erat opposita, , , . ' • 

% Et cupiditatibus: nullibi enim vitio indul- 
get , sed omnibus bellum indicit ; dura & aiustera 
tradit praecepta, qualia sunt motuum animi mo- 
deratio , corporis confliflatio , voluptatum con- 
temptio, inimicorum dilectio , injuriarum condona- 

. . tio, 

Ito , paupertatis amor, sui despicatio , & alia mul- 
ta, quae naturam humapam exterrent. Bona qui- 
dem suis cultoribus promittit, sed futura, sed no- 
stris sensibus impervia; ergo a. Religio Christiana 
hominunJ quibus proponebatur cupiditates plurimum 
offendebat . . 

5. Humanis omnibus praesidiis fuit destituta. 
Haec enim potissimum sunt , quae novae do&riviz 
gratiam conciliare possunt, scilicet naturales i- 
psius praeconum dotes, emolumenti temporalis 
spes injefta , principum au&oritas: atqui omnibus 
his subsidiis carujt Religio Christiana. Ipsius ni- 
mirum prxcones sunt duodecim piscatores, nul- 
lis divitiis, nulla eloquentia, nulla ppud homines 
au&oritate, nullis armis instrufti; sed ignobiles, 
illiterati, pauperes &. fere nudi. Nulla bopi tem- 
poralis promissione gentes alliciunt; suis sedato- 
ribus in hac vita nihil spondent, praeter ignomi- 
niam , aerumnas, supplicia. Denique prioribus sae- 
culis, Principes non habuit patronos, sed hostes 
sibi infensissimos experta est Religio Christiana. ; et* 
go 3. &c. 

4. Modis omnibus impugnata fuit. Statirn ab 
ipsius incunabulis, in illius excidium conspirarunt 
ubique vigens paganismus, Philosophorum subtili- 
tas, Rhetorum eloquentia, politicorum prudentia, 
populorum superstitio, sacerdotum invidia , Judaeo- 
rum perfidia, tyrannorum immanitas & omnia sup- 
pliciorum genera , 

5. Generalis illa adversus nascentem Religio- 
nem Christianam conjuratio pon obstitit, quomi- 
nus per orbem universum celeriter sese cfiflude- 
rit. Tam stupendi progressus testis est Aposto- 
lus , qui ad Romanos scribit ; fides vestra annun- 
tiatur in universo mundo. (Jiam, i. 18 . ) Testis 
est Plinius Asiaz Proconsul qui, exeunte primo 
seculo, dc Christianis ita scribit ad Imperatorem 
Trajanum: Neque civitates tantum , sed vicos 
etikm atque agros superstitionis hujus contagio 
pervagata est. ( Lib . io. Ep.Q']. ) Testis estTer- 

tul- 

tullianus, qui saeculo II. Romanos Imperatores sic 
alloquitur: Hesterni sumus , & vestra omnia im- 
flemus , urbes .... castra .... palatium , sena - 
forum { sola vobis relinquimus templi. (A- 
polog. cap. 34 . ) Ergo 5 . &c. ergo , &c. 

Et vero tanta tamque repentina Religionis Chri- 
stiana per orbem propagatio vel fafta est per A- 
postolorum miracula, vel sine miraculis . Si 1. di- 
xeris ; ergo in Religionis nostra gratiam miracula 
ediderunt Apostoli , ac proinde divina est : si 2. er- 
go miraculum fuit omnium nlaximum, religionem, 
qua superanda habuit tot obstacula, tam late ce- 
leriterque ab ignobilibus piscatoribus diffusam fuis- 
se; ergo rursum divina demonstratur. Si miracu- 
la faBa esse non creditis , inquit Augustinus, 
hoc . . . unum grande miraculum sufficit , quod 
terrarum orbis sine ullis miraculis credidit . ( Lib. 

22. de civ. Dei , c. 5 . ) 

! \ 

\ * 

Solvuntur objeBa . 

* * o ^ 

Objic. 1. Illud veram & divinam esse Religio- 
nem non probat, quod falsis Religionibus, ipsique 
errori commune est: atqui- propagationis celeritas, 
&c. siquidem Paganismus, Mahumetismus, Calvt- 
nismus, & Lutheranismus , celeres habuere pro- 
gressus; ergo, &c. 

Resp. Dist. min. Communis est, sed diverso mo- 
do, conc. eodem modo, neg. 

Porro 'non ex sola propagationis celeritate veram 
St divinam esse Religionem Christianam colligimus; 
siquidem error aliquando promptius serpit, quam 
ipsa veritas ; $ed nostrae Religionis divinitatem ex eo 
concludimus, quod, licet praejudiciis & cupiditatibus 
ingrata , humanis omnibus praesidiis destituta , imo 
omnibus adversus eam conjuranribus , orbem tamen 
universum tam cito invaserit . Quod totam fere ter- 
ram occupaverit Paganismus , nihil mirum est ; cu- 
piditates enim fovet, & innats ad libidinem propen- 
sioni blanditur , & Prtncipum auctoritate nitebatur, 

I- 

Idem de Mahumetismo dicendum- est , Nihit di- 
vini arguit illius propagatio. Hujus quippe insti- 
tutor cam bellando & occidendo, non persuasio- 
ne, sed armis vi&ricibus propagavit : contra ve- 
ro Apostoli non interficiendo, sed moriendo, Re- 
ligionem Christianam per totum fere orbem diffu- 
derunt . 

Pariter Religio Luteraha & Calviniana viis pror- 
sus humanis suam assecuta est propagationem . Vi- 
ros doftos & ipsos Principes habuit sibi patronos . 
Aliunde molliora ipsius dogmata ingenitis cupidita- 
tibus maxime sunt accommodata . Clericis nem- 
pe conjugia permittunt, Religiosos suis liberant vo- 
tis, peccatorum confessionem, jejunia & alia be- 
ne multa naturas corrupt» importuna sustulerunt, 
ergo nihil nisi humanum exhibet modus , quo prae- 
fatas Religiones fuerunt propagatas ; contra vero ni- 
hil nisi divinum sapit modus,- que suos progressus 
obtinuit Religio Christiana. 

Instab. Religio Christiana suos Imperatorum po- 
tentias edi&isque debuit progressus ; ergo modo pror- 
sus humano propagata est. 

Resp. Neg. ant. Tribus enim prioribus sascu- 
Ks, antequam Imperatores fierent Christiani, i- 
gne , ferro & omni tormentorum genere vexati 
sunt Christi discipuli ; in eorum perniciem pro- 
mulgata sunt saevissima Imperatorum edifta, ut 
omnibus notum esr; atqui tamen tribus his sae- 
culis T totum fere orbem pervagata est Religio Chri- 
stiana, ut jam ostendimus; ergo Imperatorum au- 
fioritati tribuenda non est ipsius propagatio . Prae- 
terea quibusnam Imperatorum edi&is adseribenda 
esr ipsorum Principum & Regum conversio , qui 
Evangelii jugo ferocia colla subdidere, jussi incen- 
dere quod prius adoraverant, & adorare quod in- 
cenderant ? 

- instab. Propagatio Religionis Christiana a Con- 
stantini Imperatoris ad fidem conversione sponte 
exorta est, quia, ut ait Poeta, Regis ad exem- 
plum totus componitur orbis , ergo Religio Chri- 

stia* 

stiana suam Imperatorum au&oritati debet propa- 
gationem . „ 

Resp. Neg. ant. i. Quia ante Constantinum qut 
primus Imperatorum Christo nomen dedit, longe 
lateque suos ramos extenderat Religio Christiana, 
ut constat ex didlis. 2. Quia innumeras extabant 
gentes quae sub Constantini ditione non erant con- 
stitutae , quaeque tamen , rejeftis falsorum numi- 
num simulacris, ad Christianorum castra transie- 
runt. 5 . Nedum gentes plurimas Principum exem- 
plis ad fidem fuerint addudae , e contrario , tribus 
ante Constantinum saeculis , Imperatores minis , e* 
didlis , populos a Religione Christiana , quantum ui 
se erat, deterrebant. 

Objic. 2. Tempore Christi & Apostolorum , or- 
bis erat litteratus, idola sordescere incipiebant, & 
falsorum numinum cultus, qui rationis est dede- 
cus , suam in ruinam jam propendebat ; ac proin- 
de Religioni Christianae locum facile cessit ; ergo 
in illius propagatione nihil est nisi humanum . 

Resp. 1. Quamvis orbis ad -deserendum idolo- 
rum cultum fuisset propensus, non ideo tamen 
paratus erat ad eam Religionem suscipiendam , cu- 
jus austera sunt dogmata , praejudiciis & cupidi- 
tatibus odiosa . 2. Temporibus Demosthenis , Eu- 
ripidis, &c. Graeci non minus erant litteris ex- 
culti , quam Romani aetate Christi : atqui_ tamen 
in ridiculo idolorum cultu perstiterunt. 5 . Quae- 
cumque fuerit , temporibus Christi & Apostolo- 
rum, orbis litteratura , certum est eam , nedum 
Religionis incrementis profuerit, adversus ipsam 
totis viribus pugnasse . Quot enim Philosophi , quot 
Oratores , quot eruditi contra fidem Christianam 
dimicarunt! insanus quidem erat idolorum cultus, 
sed aliter sentiebant pagani ipsius superstitionibus 

dediti . . , . ’ 

Objic. 3 . Sufficiebat novitatis amor ad impellen- 
dos populos, ut Religionem Christianam amplecte-* 
rentur ; ergo minime necesse est ad virtutem divi-* 
nam confugere. i 

Resp. Neg. anr. Novitatis enim amor homines 
non impellit , ut eam Religionem ampledantur, 
quas ipsorum commodis & fortunas plurimum no- 
cet . Quis autem nesciat plerosque paganos , qui 
Religionem Christianam profitebantur, suis bonis 
fuisse exutos, ab officiisque & dignitatibus Reipu- 
blicas exclusos? Praeterea novarum rerum cupiditas 
quosdam quidem excitare potest , nequaquam vero 
permultas & universas gentes. Denique amor vi- 
tas homines vehementius movet & potentius , quam 
novitatis studium ; quis ergo crediderit istud potuis- 
se innumeros homines ad eam Religionem pertra- 
here, cujus discipuli tot cruciatibus mortique cer- 
tissimas erant obnoxii? 

Dbjic. 4. Religionem Christianam primum non 
suscepit nisi plebs ignobilis & imperita , ut ipse 
declarat. Apostolus r V idete enim vocationem ve - 
stram , fratres , quia non multi sapientes secun- 
dum carnem , non multi potentes , non multi no- 
biles: ( 1. Cor. 1. 26. ) ergo nihil habet divini 
Religionis Christianas propagatio. 

Resp. 1. Neg. anr. Quod diditare solent incre- 
duli , nempe Religionis Christianas primitus non a- 
lios fuisse sedatores, quam plebem imperitam i- 
gnobilem , omnino falsum est . Dum enim Chri- 
stus ipse degeret in terris, discipulos habuit ge- 
nere , conditione , & dodrina conspicuos , Nicode- 
mum scilicet Judasorum Principem , ( Joan. 5 . v. 
1. 2. ) Regulum quemdam Capharnaiticum , 

{Ibid. c. 4. v. 46. CP* 55 .) Jairum Synagogas Prin- 
cipem , ( Lue. 8, 4 i. ) Lazarum & sorores ejus, 
( Jon. 12. ) Zacchaeum Publicanorum Principem, 
( Luc. 19. 2. ) Centurionem , miraculorum quas 
mortem Christi illustrarunt , testem oculatum , 

( Matt. 27. 54 . ) Josephum ab Arimathasa nobi- 
lem Decurionem, ( Mare. i 5 . 43 . ) & alios plu- 
res _ generarim tantum ab Evangelistis indicatos . Ex 
Principibus Judteorum , inquit Joannes , multi cre- 
diderunt in eum . ( 12.42. ) Paulo post Christi 
mortem, innumeri fidem amplexi sunt, tum Ju- 

daei , tum gentiles , inter quos plurimi erant gene- 
re vel doftrina illustres . 

Quamvis autem in ipsis Ecclesia: incunabulis mul- 
ti extiterint Christiani genere & scientia nobiles , 
dicere tamen potuit Apostolus , non multi sapien- 
tes secundum carnem , non multi potentes , non 
multi nobiles ; si nimirum spedetur immensa cre- 
dentium multitudo . 

Hesp. 2 . Neg. conseq. Esto fides Christiana pri- 
mum a plebeiis tantum hominibus suscepta fue- 
rit , non ideo nutabit argumentum ab illius pro- 
pagatione dedudum . Quis enim nesciat rudem 
plebeculam sua: Religioni, suis institutis, suis mo- 
ribus , non minus tenaciter adhaerere , quam vi- 
ros nobiles & eruditos? quo pado igitur fieri po- 
tuit , ut homines imperiti & plebeii a falsorum 
numinum cultu, in quo nati fuerant & instituti, 
ad eam Religionem traducerentur, qua: cum ipso- 
rum moribus, praejudiciis , cupiditatibus pugnabat, 
qu« eos durissimis vexationibus & mortis pericu- 
lo exponebat ? contingere profedo non potuit tam 
mirabilis animorum conversio, sine certissimis ar- 
gumentis , sine splendidis miraculis , sine potentis- 
simo divinae gratis auxilio . 

: ARGUMENTUM V. 

Ex Martyrum fortitudine . 

Vera est Religio Christiana, si Martyrum in 
ea defendenda fortitudo , non sit natura: , sed gra- 
tis & divinae virtutis opus : atqui rem ita esse ne- 
mo sanus dubitaverit, si Martyrum multitudinem , 
varia suppliciorum genera , & modum quo ea per- 
pessi sunt, consideret. 

i. Quidem haec fortitudo non in paucis, quos 
natura fortes & impavidos fecerit, eluxit; sed in 
hominum pene infinita multitudine, cujuscumque 
aetatis , sexus & conditionis , in viris & mulier- 
culis, in senibus & adolescentibus, in pueris & 

puel- 


DISSERTATIO nu 261 

puellis, in nobilibus & ignobilibus, in dcdlis & 
rudibus . Quanta fuerit haec multitudo probat per- 
secutionum numerus . Decem sub Imperatoribus 
Ethnicis per tria Ecclesiae priora saecula recensen- 
tur. Sed omnium crudelissima, sive temporis diu- 
turnitate, sive locorum amplitudine, sive tormen- 
torum atrocitate , fuit sub Diocletiano , ejusque in 
Imperio collegis Maximiano & Galerio, quas to- 
to duravit decennio , & ab oriente in occidentem 
terram vastavit universam . Omnis sexus & astatis 
•homines in flammas conjefti sunt, & gregatim , 
praz nimia multitudine , ignibus consumpti . Red- 
dita per Constantinum pace, & sedatis intra Im- 
perium vexationibus , in Christianos immaniter de- 
saeviit Sapor Rex Persarum - Tum vero tot viri & 
mulieres martyrii palma nobilitati sunt, ut, teste 
Sczomeno, ii, quorum nomina servabantur ab Ec- 
clesia , ad sexdecim millia pervenerint, & innu- 
merabiles fuerint illi, quorum nomina exciderant- 
( His:, lib. 2. cap. 1 4 * ) 

Quod de imniensa Martyrum mulrirucfine asse- 
rimus, in dubium revocare non sinunt publica cer- 
lissimaque monumenta. Id enim constat ex Im- 
peratorum adversus Christianos edittis , ex scri- 
barum publicorum commentariis, qui a£Ia exci- 
piebant , & a quibus exemplaria magno pretio ex- 
torquebant Christiani ; ex relatione tum Procon- 
sulum qui ad Imperatores ejusmodi acia mitte- 
bant, tum Confessorum qui suas ipsi res scri- 
bebant ; tum fidelium qui Martyrum certamini- 
bus adfuerant, denique ex Patrum pro Religione 
Christiana apologiis . Porro haec monumenta con- 
junftim sumpta omnem excludunt falsitatts suspi- 
cionem . Haec aurem Martyrum fortitudo, tam u- 
niversalis , non naturae , sea divinae virtuti tribuen- 
da est. 

2. Idem probant varia & acerbissima quibus 
vexati sunt tormenta . Expugnandae Martyrum 
constantia adeo cupidi erant Tyranni, ipsorum- 
que ministri, ut certatim novum quoddam sup- 

plicii genus excogitarent , quo crudelius desaevirent. 
Ex Christianis alii crucibus affixi , vel acutis sti- 
pitibus impositi .erant ; alii ad bestias damnati , & 
ferarum pellibus contesti, cruentis canum dentibus 
laniandi objiciebantur ; multi instar facium pice de- 
libuti, in nodurni luminis usum palam adhibeban- 
tur ; plurimi admotis facibus incensi vel prunis sub- 
jedi lento igne singulis in membris torquebantur . 
Denique fradis ossibus , ruptis viscerum compagi- 
bus, di’aceratis lateribus, jam nullus novis vulne- 
ribus supererat locus . Porro tanta supplicia tole- 
rare , cum uno verbo ab iis te liberare facile sit , 
humanae non est natura: sibi soli permissae . 

5. Divinam & etficacissimam opem demonstrat 
modus , quo tanta supplicia Martyres tolerabant . 
Coram Tyrannis stabant impavidi, plus damna- 
ri , quam absolvi cupientes . Ad tormenta , quasi 
ad vidoriam , properabant alacres , & tacitam a- 
nimi laetitiam in vultu praeferentes . Ita compa- 
ratus fuit S. Ignatius, ut patet ex sua ad Roma- 
nos epistola; ita Martyres Lugdunenses, ut te- 
statur Ecclesia Viennensis ; ita & alii Martyres 
adedi erant, ut in ipsorum adis legere est apud 
Ruinart: atqui sensus illos tantamque fortitudi- 
nem viribus humanis tribuere non licet, sed ef- 
ficaci omnipotentis Dei auxilio, qui suos athletas 
medio in certamine corroboravit; ergo sive Mar- 
tyrum multitudinem , sive horrenda qus perpessi 
sunt tormenta , sive modum quo ea tolerarunt , 
spedaveris , non poteris non confiteri , divinam 
esse Religionem , pro qua tot illustres vidimae for- 
titer occubuerunt. 

Solvuntur cbjeSla . 

. »1 * ■ 

Obj. i. Qui fidei Christiana: Martyres appellan- 
tur , ii , non Religionis , at seditionis & rebellio- 
nis causa interfedi sunt; ergo in Religionis Chri- 
stiana: gratiam nihil probat quam ostentas Marty- 
xum multitudo. .... . 

Fesp. Neg. ant. i. Quia si Christiani fuerunt 
seditiosi , cur Legio Thebana quae 6600. bella-! 
torum comple&ebatur, non rebellavit? cur vim 
armis non repulit ? cur tanquam agni mitissimi 
armis depositis , sese trucidandos obtulerunt ? 2. 
Scribit Tertulianus Christianos tanto fuisse nume- 
ro, ut Romanum Imperium evertere facile po«- 
tuissent, si adversus Imperatores arma suscepis- 
sent : atqui tamen ita erant a seditione alieni , 
ut mortem , licet acerbissimam , licet injustam , 
patienti animo tolerarent . 5. Varia Imperato- 
rum edicta refert eruditus Bullet in opere , cui 
titulus: U etablissement de la Religio n par les- 
autres p aiens : atqui ex iis nullum occurrit, inj 
quo seditionis crimen objiciatur Christianis; eam 
tantum ob causam damnati sunt, quod Imperii' 
Deos adorare , iisque thura incendere detre&a- 
rent. 4. Illud a Martyribus Christianis omnem re- 
movet seditionis & rebellionis suspicionem , quod 
pro Imperatoribus , inter ipsa supplicia preces ul- 
tro funderent. 

Qbj ic. 2. Martyrum Christianorum constantia tri- 
buenda est vel stupiditati, vel inanis gloriae cupi- 
dini, vel emolumenti cujusdam temporalis spei, 
vel fanatico furori ; ergo Religionis Christianae ve- 
ritatem non probat. 

Resp. Neg. ant. quoad singulas partes: 1. qui-' 
dem Martyrum constantia stupiditati perperam ad- 
scriberetur: ex iis enim plurimi non minus eru«- 
ditione & ingenio ? quam morum sanftitare insi- 
gnes fuerunt. Quis stupidos dicere ausit, Igna-- 
tium, PoLycarpum, Justinum, Irenaeum, Cypria- 
num , &c. quorum in scriptis pariter elucent do- 
ftrina & pietas? Praeterea quantumvis plumbei & 
hebetes fingantur homines, non ideo innatum o-' 
mnibus vitas amorem exuunt . Quo pa£to igitur fie- 
ri potuit, ut homines innumeri eo stupiditatis ve- 
nerint, ut sine causa vitam inter acerbissimos cru- 
ciatus abjicerent? 

2. Non minus absurde inanis gloriae, cupidini; 

tri- 

tribueretur Martyrum fortitudo ; tum quia prio- 
ribus Ecclesia: saeculis, nihil magis probro erat 
& dedecori , quam nomen Christianum ; tum quia 
paucos reperire est, quos ita moveat gloriae de- 
siderium, ut pro ea consequenda, Jtihil periculi 
refugiant; fieri ergo non potuit ut innumeri ho- 
mines cujuscumque sexus , aeratis, conditionis, va- 
nae gloris illecebris capti, durissimam mortem su- 
stinuerint , tum quia plerique Martyres sperare non 
potuerunt, fore ut suum nomen ad posteros tran- 
smitteretur: neque enim ignorabant , ex iis qui pro 
fide moriebantur , plurimos oblivioni tradendos , & 
insigniores tantum fama: celebritatem esse conse- 
cuturos . 

3. Denique Martyres Christianos non fecit fu- 
ror quidam fanaticus : si enim aliquando contige- 
rit, ut nonnulli homines fanatici, fervidae imagi- 
nationis aestu abrepti, pro defendendis opinioni- 
bus absurdis vitam profuderint, brevi evanuit in- 
sanus hic furor; nunquam simul eodemque tem- 
pore invasit homines , lingua , moribus , locis a 
se invicem maxime disjundos ; plurimum igitur 
discrepat ab illorum Martyrum constantia , qui 
epdem tempore, per diversas orbis partes pro fi- 
de strenue occubuerunt. Praeterea nihil a fanatico- 
rum vesania magis alienum est, quam ea animi 
tranquillitas, & moderatio, quae in Martyribus Chri- 
stianis longos inter cruciatus eluxit, ut constat ex 
ipsorum actis. 

.Objic. 3. Suos quaeque Religio Martyres habuit; 
suos Pagani, suos Haeretici jadant ; ac proinde nul- 
lius est roboris argumentum in gratiam Religionis 
ex Martyribus dedudum. 

Resp. Inter Christianos Martyres & alios plu- 
rimum est discriminis. Priores enim numero pro- 
pe sunt infiniti; alii vero pauci numerantur. Pra- 
terea Martyres qui primis saeculis pro fide Chri- 
stiana moriebantur, maxima ex parte vel Judai- 
cis ritibus, vel gentilium superstitionibus addidi 
fuerant; pro Religione ergo nova, eique opposi- 
ta, 

ta, In qua ab ortu instituti fuerant, tot crucia- 
tus patiebantur; alii vero pro Religione avita ? ih 
qua nati fuerant & educati, occubuere. Denique 
Pagani & Haeretici Martyres pro dogmatibus & o- 
pinionibus speculativis passi sunt, in quibus facile 
deluditur & decipit imaginatio ; Christiani vero Mar- 
tyres Ecclesia: nascentis tot supplicia perpessi sunt , 
pro confirmandis faffis sensibilibus & publicis , in 
quibus decipi non potuerunt; nempe affirmabant 
vera esse miracula, quae a Religionis Christianae 
praeconibus patrata fuerant, quorum testes sese as- 
serebant , & propter quae fidem Christianam susce- 
perant . Ita inter alios SS. Cyprianus , Justinus , 
Quadratus, &c. Numquid autem fieri potest, ut 
ingens hominum numerus pro mendaciis a se re- 
cognitis mortem adeat durissimam? 

ARGUMENTUM VI. 

Ex inconcussa perpetuaque Religionis 
Christiana stabilitate . 

Constans Religionis Christianae duratio indubi- 
tatum est argumentum, eam divinitus institutam 
esse , potentissimoque Dei praesidio circumseptam . 
Quisquis enim variarum, qua: diversis tempori- 
bus prodierunt, Seftarum historiam animo perlu- 
straverit , is facile deprehendet eas , postquam plus 
minusve celebritatis obtinuerunt , tandem extin- 
tfas esse & oblivione sepultas . Eamdem fortu- 
nam si non experta fuerit Religio Christiana, il- 
lud nec hominibus , nec eventibus debet beneficium. 
Sola enim pluribus confliiRata est vexationibus , 
quam ceterae omnes simul institutiones . A mille & 
septingentis annis , quot pericula , quot certamina 
nonne habuit sustinenda? 

Eam tamen videmus omnibus superstitem er- 
roribus, inter varias rerum humanarum vicissi- 
tudines , inter populorum ruinas , inter innume- 
ras 


Digitized by Google 



•266 ETHICA SPECIALIS . 

ras Imperatorum conversiones immotam Stare i 
.Nec conjurata Principum potentia, nec obstina- 
ta daemonum improbitas, nec impiae novatorum 
molitiones, nec haereticorum fraudes, nec fide- 
lium corruptela., nec temporis diuturnitas , quae o- 
.innia sensim absumit & delet, eam evertere po- 
tuerunt. Quemadmodum aquae diluvii super uni- 
versam terram effusae , nedum arcam confringerent, 
eam tantum sublimiorem in locum erexerunt ; ita 
diversae procellae & tempestates, quibus agitata 
fuit Religio Christiana, & ipsius custos fidissima 
.Ecclesia, ad illud tantum profecerunt, ut novam 
ipsi majestatem adderent, eamque magis conspi- 
cuam efficerent. 

Quis Religionem hanc semper lacessitam, num- 
quam autem viRam inspiciens , in perpetuis ipsius 
victoriis constans miraculum non agnoscat? quis 
non fateatur cum Judaeorum sapientissimo : divi- 
num illud opus esse , in cujus excidium omni ope 
atque opera nequicquam incubuerunt homine? ? 
Sinite illos: quoniam si ex hominibus consilium 
hoc , aut opus , dissolvetur ; si vero ex Deo est , 
non poteritis dissolvere illud , ne forte & Deo 
repugnare inveniamini . ( AEl. 5. 5 b. ) Praeteriti 
multiplicesque Religionis Christianae triumphi, de 
futura ipsius gloria certiores nos faciunt.' Qui bel- 
lum ipsi audent indicere, vel aliquando huic no- 
men dabunt, & obsequentur dociles, vel ab ea 
conterentur . 

COROLLARIUM. 

Immortales igitur Deo optimo maximo gra- 
tes rependere debemus, quod singulari ejus be- 
iieficio in Christianae Religionis veluti gremio na- 
ti fuerimus & instituti. Non fecit enim taliter 
omni nationi, & judicia sua non manifestavit 
eis . Sed tanto munere & Christiani nomine non 
est quod gloriemur, si viram ad sanftissimas il- 
lius leges componere detrectemur , si quas praeci- 

pit virtutes negligamus, & quas prohibet vitia se- 
demur. Illius Institutor Christus Dominus e Cas- 
io descendit, ut suis exemplis & documentis per- 
fedum & absolutum vitas exemplar oculis nostris 
subjiceret, quod moribus exprimere, quantum fert 
humana infirmitas , debemus . Ex animo nunquam 
excidat Apostolica hasc sententia : Estote faBores 
verbi & non auditores tantum , fallentes vosme - 
tipsos .... Qui autem perspexerit in legem per - 
feBam libertatis , & permanserit in ea , non au- 
ditor obliviosus faBus , sed faBor operis , hic 
beatus in faBo suo erit . ( Jacob cap, I. v. 22 . 
C? 25. ) 


Finis Tomi quarti. 

